Estonska Sovjetska Socijalistička Republika

**Estonska Sovjetska Socijalistička Republika** (estonski: *Eesti Nõukogude Sotsialistlik Vabariik*; ruski: *Эстонская Советская Социалистическая Республика*), skraćeno **Estonska SSR** ili **ESSR**, bila je administrativna jedinica bivšeg Sovjetskog Saveza koja je obuhvaćala teritorij današnje Estonije, a postojala je formalno od 1940. do 1941. te od 1944. do 1991. godine. Estonska SSR formalno je utemeljena kao nasljednica Republike Estonije 21. srpnja 1940. godine, nedugo nakon sovjetske invazije i okupacije u jeku Drugog svjetskog rata. Nakon postavljanja marionetske staljinističke vlade, koja je uživala podršku Crvene armije, na čelo Estonije, nezakonito imenovani premijer Johannes Vares proglasio je Estoniju dijelom Sovjetskog Saveza, a Estonska SSR je i formalno postala savezna republika Sovjetskog Saveza 6. kolovoza 1940. godine. Sovjetska okupacija nakratko je prekinuta 1941. godine kada su Nijemci okupirali Estoniju i upravljali njome u sklopu ''Reichskommissariata'' Ostland do 1944. godine, kada je Sovjetski Savez ponovo preuzeo kontrolu nad Estonijom. 

Većina svjetskih zemalja nikada nije *[[de iure]]* priznala sovjetsku okupaciju Estonije (i ostalih baltičkih republika) te su samo *[[de facto]]* priznavali sovjetsku upravu ili ju nisu uopće priznavali. Estonska vlada u egzilu bila je ta koja je uživala priznanje većine svjetskih država te je ona formalno predstavljala Estoniju na međunarodnoj sceni, mada u izrazito ograničenom kapacitetu. Ova politika nepriznavanja omogućila je Estoncima da se pozivaju na načelo pravnog kontiniuteta estonskog suvereniteta prema kojem je Estonija, *de iure*, ostala suverena zemlja u periodu od 1940. do 1991. godine. 

Dana 16. studenog 1988. godine, Estonska SSR postala je prva savezna republika koja je proglasila nezavisnost od centralne vlasti u Moskvi. Dana 30. ožujka 1990. godine, novoizabrani parlament proglasio je da je Republika Estonija bila protuzakonito okupirana od 1940. godine i formalno proglasio početak prijelaznog perioda do potpune obnove estonskog suvereniteta. Korištenje svih sovjetskih simbola kao i naziva Estonska SSR formalno je dokinuto 8. svibnja 1990. godine. Estonija je 20. kolovoza 1991. godine formalno proglasila obnovu punog suvereniteta, koji je Sovjetski Savez priznao 6. rujna iste godine. 

## Reference

## Literatura
;Glavni izvori
* 
* 
* 
* 
* 

;Dodatna literatura
* 
* Kareda, Endel (1949). *Estonia in the Soviet Grip: Life and Conditions under Soviet Occupation 1947–1949*. London: Boreas.
* Kukk, Mare (1993). Political opposition in Soviet Estonia 1940–1987. *[[Journal of Baltic Studies]]* 24 (4), 369–384.
* Kulu, Hill (2003). Residence and migration in post-war Soviet Estonia: the case of Russian-born Estonians. *Tijdschrift voor Economische en Sociale Geografie* 94 (5), 576–588.
* Kurman, George (1977). Literary censorship in general and in Soviet Estonia. *[[Journal of Baltic Studies]]* 8 (1), 3–15.
* Mander, Ülo, Palang, Hannes (1994). Changes of landscape structure in Estonia during the Soviet period. *[[GeoJournal]]* 33 (1), 45–54.
* Mettam, Collin W. and Stephen Wyn Williams (2001). A colonial perspective on population migration in Soviet Estonia. *[[Journal of Baltic Studies]]* 27 (1), 133–150.
* Mettam, Colin W. and Stephen Wyn Williams (1998). Internal colonialism and cultural division of labour in the Soviet Republic of Estonia. *[[Nations and Nationalism (journal)|Nations and Nationalism]]* 4 (3), 363–388.
* 
* 
* Parming, Tõnu and Elmar Järvesoo (eds.). *A Case Study of a Soviet Republic: The Estonian SSR*. Boulder, CO: Westview Press, 1978.
* Rebas, Hain (2005). Dependence and opposition. Problems in Soviet Estonian historiography in the late 1940s and early 1950s. *[[Journal of Baltic Studies]]* 36 (4), 423–448.
* 
* Taagepera, Rein. *Estonia: Return to Independence*. Boulder, CO: Westview Press, 1993. .
* Tammaru, Tiit (2002). Universal and Specific Features of Urbanization in Estonia under Socialism: The Empirical Evidence of the Sources of Urban and Rural Population Growth. *[[The Professional Geographer]]* 54 (4), 544–556.
* Virkkunen, Joni (1999).

## Vanjske veze

* The Global Museum on Communism Estonia Exhibit
* Estonian International Commission for Investigation of Crimes Against Humanity 
* 1/6/2017 5:19 PM, BNS/ERR, Ambassadors to German paper: Baltic states not former Soviet republics